Lya de Putti vo filme *Manon Lescaut* (1926) od Arthura Robinsona.
**Lya de Putti** (\* 10. január 1897, Vojčice – † 27. november 1931, New York) bola maďarská filmová herečka počas éry nemého filmu. Bola známa svojimi zobrazeniami vamp postáv.

Život a kariéra
---------------

Narodila sa ako **Amália Helena Mária Róza Putti** vo Vojčiciach. Bola jednou zo štyroch detí baróna Júliusa (Gyula Julián Gábor József) Putti, ktorý bol dôstojníkom a jeho manželky grófky Márie (Mária Rozália Kamilla) Hoyos von Guttenstein. Mala dvoch bratov, Gézu Kamila Gyulu Mária a Sándora, ktorí boli v službách armády a sestru Máriu.

Divadelnú kariéru začala v maďarskej estráde. Čoskoro sa dostala do Berlína, kde po vystúpení v balete debutovala vo filme v roku 1918. V roku 1924 sa stala prvou tanečnicou v Berlin Winter Garten.

V tomto období si ju všimol nemecký filmový režisér Joe May a obsadil ju vo svojej prvej dôležitej filmovej roli *The Mistress of the World* (1919). Po tomto úspechu nasledovali pozoruhodné vystúpenia v *Manon Lescaut* a *Varieté* (1925). V poslednom menovanom bol jej filmovým partnerom Emil Jannings v réžii E.A. Duponta. Obidva filmy boli nakrúcané v spoločnosti UFA. Počas pôsobenia v Nemecku de Putti hrala s takými hercami ako Conrad Veidt, Alfred Abel, Werner Krauss, Grete Mosheim, a Lil Dagover a pod vedením režisérov F.W. Murnaua a Fritza Langa.

De Putti prišla do Ameriky vo februári 1926. V tom čase povedala novinárom, že má 22 rokov aj keď už mala takmer 30. De Putti bola všeobecne obsadzovaná ako charakterová postava vampírov a často nosila tmavé vlasy krátke v štýle Louise Brooksovej alebo Colleen Mooreovej. De Putti hrala v D.W. Griffithovom snímku *Sorrows of Satan* (1926). Film bol vydaný v dvoch verziách, jedna v USA a druhá v Európe. V americkej verzii, kde v jednej scéne bola de Putti úplne oblečená, zatiaľ čo v rovnakej scéne v európskej verzii bola de Putti „hore bez".

Súkromný život
--------------

De Putti kedysi hovorila, že mala vzťah s grófom Ludwigom von Salm-Hoogstraeten, bývalým manželom ropnej dedičky Millicent Rogers. V roku 1913 sa vydala za Zoltána Szepessyho, župného sudcu. V roku 1918 sa rozviedli. Pár mal dve dcéry, Ilonu (1914) a Judithu (1916).

Návrat na Broadway
------------------

Nasledujúci rok de Putti odišla do Hollywoodu, ale získala len malý úspech. Cez prácu s významnými hercami, ako sú Adolphe Menjou a Zasu Pitts sa nepodaril a v roku 1929 sa vrátila na Broadway.

Neskôr odišla do Anglicka, aby natočila nemé filmy a študovala anglický jazyk. Potom sa vrátila do USA, aby sa pokúsila o zvukové filmy.

Zomrela v roku 1931, vo veku 34 rokov, v Harbor Sanitorium, pričom zanechala len 800 libier a niekoľko kúskov šperkov. Štyri roky skôr bola £ 800 jej týždenná mzda. Je pochovaná na cintoríne Ferncliff v Hartsdale, New York.

Tvorba a filmografia
--------------------

* *Vojaci cisára* (1918)
* *O vlnách šťastia* (1920)
* *Cigánska krv* (1920)
* *Ste život* (1921)
* *Indická hrobka* (1921)
* *Láska Hectora Dalmoreho* (1921)
* *Hnacia sila* (1921)
* *Ilona* (1921)
* *Othello* (1922)
* *Horiaca pôda* (1922)
* *Phantom* (1922)
* *Tri Marys* (1923)
* *Roklina smrti* (1923)
* *Die Fledermaus* (1923)
* *Ostrov slz* (1923)
* *Thamar, Dieťa Hôr* (1924)
* *Malva* (1924)
* *Claire* (1924)
* *V mene cisárov* (1925)
* *Komici* (1925)
* *Varieté* (1925)
* *Žiarlivosť* (1925)
* *Manon Lescaut* (1926)
* *Young Blood* (1926)
* *Trápenie satana* (1926)
* *Knieža pokušiteľov* (1926)
* *Boh mi dal dvadsať centov* (1926)
* *Zlodej srdca* (1927)
* *Buck Privates* (1928)
* *Midnight Rose* (1928)
* *Charlotte trochu bláznivá* (1928)
* *Scarlet Lady* (1928)
* *Všetko o láske* (1929)
* *Informátor* (1929)
* *Vianočný film pre dospelých* (1924)
* *Cinema Europe: The Other Hollywood* (1995)
* *The Love Goddesses* (1965)
* *Herrliche Zeiten* (*Wonderful Times*) (1950)

Literatúra
----------

* ZRUBEC, Laco. *Kontesa Lia*. 1. vyd. Michalovce : Excel enterprise, 2008. 151 s. ISBN 978-80-89258-34-5.
* HERZOG, Peter; TOZZI, Romano. *Lya de Putti ("loving Life and Not Fearing Death")*. [s.l.] : Corvin, 1993. 121 s. ISBN 978-0-915951-19-2. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Lya De Putti**

Externé odkazy
--------------

* Lya De Putti v Internet Movie Database (po anglicky)
* Lya De Putti v Česko-Slovenskej filmovej databáze
* Fotografie Lya de Putti

Zdroj
-----

* KŐNIGER, Miklós. *Egy elfeledett sztár*. Budapešť, Maďarsko : Filmvilág Alapítvány, October 1996, [cit. 2012-09-24]. S. 13–14.
* Schöpflin Aladár. *Magyar Színművészeti Lexikon*. Ed. B. Kádár Zsuzsanna. Viedeň, Rakúsko-Uhorsko : Wesley Egyház- és Vallásszociológiai Kutatóközpont, 2010. ISBN 1161272968. S. 503.
* *Pesky-Rosenzweig*. Budapešť, Maďarsko : Hadtörténeti Intézet és Múzeum, 20. január 2011, [cit. 2012-09-24].

Autoritné údaje: * BnF: 13534030z
* GND: 11911657X
* ISNI: 0000 0001 1702 3696
* LCCN: n95032555
* NK ČR: xx0150908
* PIM: PIM89685
* VIAF: 122217979
* WorldCat: lccn-n95032555